《天池圣灯》
宋代·萧之敏

俯仰区区类桔槔，访幽寻胜自忘劳。
云峰一握天还近，雪径千盘地最高。
支杖缓行真野逸，拥炉端坐或禅逃。
幽人未厌看游客，烂煮园蔬饭老饕。

作者简介：（1112—1177）江州湖口人，字敏中。高宗绍兴十二年进士。孝宗隆兴元年知建阳县，以邑人陈洙、游酢、陈师锡皆有学行可师，立三贤祠祀之，以风励后学。擢监察御史，历殿中侍御史、国子祭酒，官终秘阁修撰、湖南转运副使。